कस्टम विभाग ने एयपोर्ट पर चैकिंग में पकड़ा, प्राइवेट पार्ट में छिपाकर लाया पेस्ट बनाकर 3 कैप्सूल
Amritsar Airport Gold Smuggling; Dubai Flights | Amritsar Customs  पंजाब के अमृतसर स्थित श्री गुरु रामदास जी इंटरनेशनल एयरपोर्ट पर कस्टम विभाग ने गोल्ड स्मगलिंग का रैकेट पकड़ने में सफलता हासिल की है।
पंजाब के अमृतसर जिले में श्री गुरु रामदास जी इंटरनेशनल एयरपोर्ट पर कस्टम विभाग ने गोल्ड स्मगलिंग का रैकेट पकड़ने में सफलता हासिल की है। फिलहाल एक व्यक्ति को हिरासत में लेकर पूछताछ की जा रही है। आरोपी गोल्ड को पेस्ट के रूप में अपने प्राइवेट पार्ट में छिपाकर लाया था, ताकि कस्टम के बॉडी स्कैनर में भी पकड़ा न जा सके।
कस्टम विभाग की तरफ से दी गई जानकारी के अनुसार, यात्री दुबई से लौटा था। कस्टम चैकिंग के दौरान उसे डिटेन किया गया। कस्टम विभाग को इनपुट मिला था कि सोने की तस्करी की जा रही है। जब आरोपी से सख्ती से पूछताछ की गई तो उसने अपने प्राइवेट पार्ट में छिपाए गए सोने के पेस्ट के 3 कैप्सूल्स के बारे में जानकारी दी।
1.183 किलोग्राम निकला सोने का पेस्ट
कस्टम विभाग ने उसके प्राइवेट पार्ट से सोने की पेस्ट जब्त किया तो उसका वजन 1.183 किलोग्राम था। उसे प्योर गोल्ड में बदला गया, जिसका कुल वजन 844.80 ग्राम निकाला। इसकी इंटरनेशनल वैल्यू 49.94 लाख रुपए आंकी गई है।